**Πρόωρες γενικές εκλογές** διεξήχθησαν στη Γρενάδα στις 23 Ιουνίου 2022.  Ο πρωθυπουργός Κιθ Μίτσελ διεκδίκησε μια έκτη θητεία.  Το Εθνικό Δημοκρατικό Κογκρέσο (NDC) επέστρεψε στο κοινοβούλιο έπειτα από εννέα χρόνια απουσίας, νικώντας το κυβερνών Νέο Εθνικό Κόμμα (NNP), με αποτέλεσμα ο Ντίκον Μίτσελ να γίνει ο νέος πρωθυπουργός της Γρενάδας.  Αυτές ήταν επίσης οι πρώτες εκλογές από το 2008 στις οποίες το NDC κέρδισε έδρες.

Ιστορικό
--------

Κατά τις προηγούμενες εκλογές που διεξήχθησαν τον Μάρτιο του 2018, το NNP, με επικεφαλής τον πρωθυπουργό Κιθ Μίτσελ, επανεξελέγη για πέμπτη θητεία. Όπως και στις εκλογές του 2013, το NNP κέρδισε και τις 15 έδρες στη Βουλή των Αντιπροσώπων. 

Τρεις μήνες μετά τις εκλογές του 2018, ο αρχηγός του NDC Ναζίμ Μπερκ παραιτήθηκε και ο αναπληρωτής αρχηγός Τζόζεφ Άντολ ενήργησε ως αρχηγός του κόμματος στο ενδιάμεσο.   Η πρώην υπουργός Παιδείας Φράνκα Μπερναρντίν εξελέγη χωρίς αντίπαλο στο επόμενο συνέδριο του κόμματος τον Νοέμβριο.  Παραιτήθηκε τον Νοέμβριο του 2020 για λόγους υγείας, με τον αναπληρωτή αρχηγό Έντριαν Τόμας να αναλαμβάνει την μεταβατική περίοδο.  Το NDC συνήλθε εκ νέου τον Οκτώβριο του 2021 για να εκλέξει νέα στελέχη του κόμματος. Το κόμμα επέλεξε τον δικηγόρο Ντίκον Μίτσελ (καμία σχέση με τον πρωθυπουργό Κιθ Μίτσελ) για να ηγηθεί του NDC, με τον Έντριαν Τόμας ως αναπληρωτή αρχηγό.

Εκλογικό σύστημα
----------------

Τα 15 μέλη της Βουλής των Αντιπροσώπων εκλέγονται με πλειοψηφικό σύστημα σε μονοεδρικές εκλογικές περιφέρειες.

Διεξαγωγή
---------

Ο πρωθυπουργός Μίτσελ συμβούλεψε την γενική κυβερνήτρια, Λαίδη Σεσίλ Λα Γκρενάντ, να διαλύσει τη Βουλή των Αντιπροσώπων στις 16 Μαΐου, έναν χρόνο νωρίτερα από την πλήρη πενταετή θητεία της απερχόμενης βουλής.  ]. Η Λα Γκρενάντ εξέδωσε έγγραφο για τις εκλογές την επόμενη μέρα. Στο σύντομο χρονικό διάστημα που μεσολάβησε από την προκήρυξη των εκλογών και την έκδοση του εγγράφου, οι πολίτες είχαν μόνο μία ημέρα να εγγραφούν για να ψηφίσουν, εάν δεν το είχαν κάνει ήδη. Οι υποψηφιότητες κατατέθηκαν την 1η Ιουνίου.  Οι αστυνομικοί ψήφισαν στις 20 Ιουνίου. 

Η Κοινότητα της Καραϊβικής και ο Οργανισμός Αμερικανικών Κρατών έστειλαν αντιπροσωπείες για να παρακολουθήσουν τις εκλογές. Ο πρωθυπουργός διαβεβαίωσε ότι η παρουσία και των δύο αποστολών παρατηρητών παρέχει «διαφάνεια και εμπιστοσύνη στην εκλογική διαδικασία».

Υποψήφιοι
---------

Για τις εκλογές αυτές προτάθηκαν 41 υποψήφιοι, με πέντε συμμετέχοντα κόμματα και έναν ανεξάρτητο υποψήφιο. Το Νέο Εθνικό Κόμμα (NNP) και το Εθνικό Δημοκρατικό Κογκρέσο (NDC) πρότειναν υποψηφίους και για τις 15 έδρες. Το Ενωμένο Εργατικό Κόμμα της Γρενάδας (GULP) πρότεινε 4 υποψηφίους, ενώ το Ανεξάρτητο Κόμμα Ελευθερίας (IFP) και το Κόμμα Αναγέννησης της Γρενάδας (GRP) πρότειναν από 3 υποψηφίους.

Αποτελέσματα
------------

Αποτελέσματα γενικών εκλογών της Γρενάδας 2022|  |
| Κόμματα | Ψήφοι |  % | +/- | Έδρες | +/- |
|  | Εθνικό Δημοκρατικό Κογκρέσο (NDC) | 31.430 | 51,84 | ▲ +11,31 | **9** | ▲ +9 |
|  | Νέο Εθνικό Κόμμα (NNP) | 28.959 | 47,76 | ▼ −11,15 | **6** | ▼ −9 |
|  | Ενωμένο Εργατικό Κόμμα της Γρενάδας (GULP) | 64 | 0,11 | Μη διαθέσιμο | 0 | ► 0 |
|  | Ανεξάρτητο Κόμμα Ελευθερίας (ILP) | 60 | 0,10 | *Νέο* | 0 | ► 0 |
|  | Κόμμα της Γρενάδας για την Αναγέννηση(GRP) | 31 | 0,05 | ▼ −0,03 | 0 | ► 0 |
|  | Ανεξάρτητοι (IND) | 86 | 0,14 | ▲ +0,04 | 0 | ► 0 |
|  |
| Ψηφίσαντες | 60.630 | 99,49 |  |
| Άκυρα και λευκά ψηφοδέλτια | 311 | 0,51 |
| Σύνολο | 60.941 | 100 | – | 15 | ► 0 |
| Αποχή | 25.717 | 29,68 |  |
| Εγγεγραμμένοι /συμμετοχή | 86.658 | 70,32 |

Επακόλουθα
----------

Ο απερχόμενος πρωθυπουργός Κιθ Μίτσελ τηλεφώνησε στον Ντίκον Μίτσελ για να τον συγχαρεί για τον εκλογικό του θρίαμβο. Ταυτόχρονα, προέτρεψε τον επερχόμενο πρωθυπουργό να εξετάσει το ενδεχόμενο διατήρησης των προγραμμάτων που εφάρμοσε η κυβέρνηση του NNP, τα οποία, όπως είπε, απέφεραν σημαντικό όφελος στους απλούς κατοίκους της Γρενάδας. Ο Κιθ Μίτσελ, ο οποίος έγινε ηγέτης της αντιπολίτευσης, υποσχέθηκε να παράσχει στη νέα κυβέρνηση μια παραγωγική αντιπολίτευση και επέμεινε ότι δεν θα ήταν «τίποτα προσωπικό».  Ο Ντίκον Μίτσελ ορκίστηκε πρωθυπουργός στις 24 Ιουνίου 2022. 

Ο Μίτσελ δέχτηκε τα συγχαρητήρια από πολλούς ξένους ηγέτες, συμπεριλαμβανομένου του Κουβανού προέδρου Μιγκέλ Ντίας-Κανέλ  και του πρωθυπουργού του Αγίου Βικεντίου και των Γρεναδίνων, Ραλφ Γκονσάλβες.

Παραπομπές
----------

1. ↑  «Prime Minister Mitchell announces June 23 election date for Grenada». *Barbados Today* (στα Αγγλικά). 15 Μαΐου 2022. Ανακτήθηκε στις 15 Μαΐου 2022.
2. ↑  «PM hints at major announcement as Grenada prepares for early election | Loop Caribbean News». *Loop News* (στα Αγγλικά). Ανακτήθηκε στις 15 Μαΐου 2022.
3. ↑  «Live blog: Grenada votes election 2022 | Loop Caribbean News». *Loop News* (στα Αγγλικά). Ανακτήθηκε στις 24 Ιουνίου 2022.
4. ↑  «Grenada General Election Results - 13 March 2018». Carribean Elections. Αρχειοθετήθηκε από το πρωτότυπο στις 9 Απριλίου 2022. Ανακτήθηκε στις 24 Ιουνίου 2022.
5. ↑  Greaves, Natalie (2018-07-05). «Grenada opposition leader Nazim Burke resigns». *Caribbean National Weekly*. Αρχειοθετήθηκε από το πρωτότυπο στις 2022-06-25.. Ανακτήθηκε στις 2022-06-25.
6. ↑  «Joseph Andall Becomes NDC Interim Leader An Nazim Burke Resigns». *Wee FM Radio* (St. George's). 2018-07-02. Αρχειοθετήθηκε από το πρωτότυπο στις 2022-06-25.. Ανακτήθηκε στις 2022-06-25.
7. ↑  «Franka Alexis-Bernardine takes charge of NDC». *The New Today* (στα Αγγλικά). 3 Νοεμβρίου 2019. Ανακτήθηκε στις 25 Ιουνίου 2022.
8. ↑  «NDC loses its leader». *Grenadian Voice* (στα Αγγλικά). 26 Νοεμβρίου 2020. Ανακτήθηκε στις 25 Ιουνίου 2022.
9. ↑  «National Democratic Congress Signals a Fresh Start with Newly Elected Executive Body». *ndcgrenada.org*. Αρχειοθετήθηκε από το πρωτότυπο στις 8 Νοεμβρίου 2021. Ανακτήθηκε στις 25 Ιουνίου 2022.
10. ↑  Electoral system IPU
11. ↑  «UPDATE: Election bell rung, PM Mitchell going after historic 6th term». *Loop*. 2022-05-15. Αρχειοθετήθηκε από το πρωτότυπο στις 2022-06-18.. Ανακτήθηκε στις 2022-06-25.
12. ↑  «Police officers vote in Grenada general election». *Caribbean National Weekly*. 2022-06-20. Αρχειοθετήθηκε από το πρωτότυπο στις 2022-06-25.. Ανακτήθηκε στις 2022-06-25.
13. ↑  «Grenada: International observers will be present for general election». *Loop*. 2022-06-08. Αρχειοθετήθηκε από το πρωτότυπο στις 2022-06-09.. Ανακτήθηκε στις 2022-06-25.
14. ↑  GIS (1 Ιουνίου 2022). «Nomination Day Report». *www.nowgrenada.com* (στα Αγγλικά). Ανακτήθηκε στις 23 Ιουνίου 2022.
15. ↑  «Home - Grenada Elections 2022». *elections2022.gd* (στα Αγγλικά). Ανακτήθηκε στις 24 Ιουνίου 2022. .
16. ↑  «Grenada: Former PM Dr Keith Mitchell congratulates Dickon Mitchell». *Loop*. 2022-06-24. Αρχειοθετήθηκε από το πρωτότυπο στις 2022-06-24.. Ανακτήθηκε στις 2022-06-24.
17. ↑  Lee Yan LaSur (2022-06-24). «PM Gonsalves congratulates Dickon Mitchell on Election Victory». *St. Vincent Times*. Αρχειοθετήθηκε από το πρωτότυπο στις 2022-06-24.. Ανακτήθηκε στις 2022-06-24.
18. ↑  «Presidente de Cuba felicita a nuevo Primer Ministro de Granada» (στα es). *Prensa Latina* (Havana). Αρχειοθετήθηκε από το πρωτότυπο στις 2022-06-24.. Ανακτήθηκε στις 2022-06-24.
19. ↑  Lee Yan LaSur (2022-06-24). «PM Gonsalves congratulates Dickon Mitchell on Election Victory». *St. Vincent Times*. Αρχειοθετήθηκε από το πρωτότυπο στις 2022-06-24.. Ανακτήθηκε στις 2022-06-24. Lee Yan LaSur (24 Ιουνίου 2022). "PM Gonsalves congratulates Dickon Mitchell on Election Victory". *St. Vincent Times*. Archived from the original on 24 Ιουνίου 2022. Retrieved 24 Ιουνίου 2022.